Nach drü Nächt in Manuel Antonio, sind mir wiiter uf Jaco (sprich: Hako). Det sind mir nur zwei Nächt bliebe. De Strand isch chli überbevölkered, überall hets grossi Hotel und mir  hend a de Wiehnachte wölle bim Vulkan si. Mir sind nur am erste Abig churz am Strand gsi, am zweite Tag sind mir fascht nur im Zimmer gläge und hend euisi spannende Bücher glässe (Zimmer mit AC). Mir sind überglücklich gsi, hets i euisere Unterkunft e Chuchi gha. So hend mir m Hostel chönne fein zmörgele und sälber chönne Znacht choche. Am erste Abig hend mir Spaghetti mit ere superfeine Tomate-Schinke-Sauce gmacht. Und am zweite Abig hend mir es Züri-Gschnättslets ane zaubered. Es isch mega fein gsi und mir  wüssed jetzt, welles de richtig Rahm isch und dass Champingnöger da mega tür sind...  Und wills au no en Chühlschrank und en gratis Billardtisch im Hostel hät, händ mir würklich nur zum Iichaufe usse müesse.